cannabisolje
Store norske leksikon,Medisin,Helse og samfunn,Rusmidler
Cannabisolje er en type ekstrakt som fremstilles fra cannabisplantens plantesaft/harpiks gjennom en kjemisk prosess. Inntak av cannabisolje vil gi brukeren en ruseffekt.
Fargen er vanligvis mørk grønn, guloransje eller brunlig.Cannabisoljen kan ha et høyt nivå av det rusgivende virkestoffet THC. Oljen kan blandes i svært mange spiselige produkter, som kaker, godterier, pizzasaus, smør og så videre, og i ulike drikker. Den kan være en ingrediens i væsken som varmes opp og inhaleres ved bruk av en e-sigarett eller vannpipe. Oljen kan også tilsettes tobakk og røykes. Les mer i Store norske leksikon hamp cannabis